યજ્ઞોપવિત સંસ્કાર આપ્યા પછી ગુરૂના સાનિધ્યમાં જવાનું હોય છે. આની પાછળનો ઉદેશ્ય વિદ્યા તેમજ જ્ઞાન મેળવવાનો છે. યજ્ઞોપવિત, બટુક એટલે કે બાર વર્ષથી નાની ઉંમરના બાળકને આપવી યોગ્ય ગણાય છે. જનોઈ ધારણ કર્યા પછી મળ-મૂત્ર ત્યાગ કરતી વખતે જનોઈને જમણા કાન પર ચડાવવાનો નિયમ પણ બનાવાયો છે. આધુનિક સમયમાં આપણને તે કુરિવાજ લાગે પણ આ બધા પાછળ ચોક્કસ કારણો છે. બાળકનું નાનપણથી જ નીતિ ઘડતર થાય અને તે પવિત્રતા તેમજ ચોખ્ખાઈના પાઠ શિખે તે હેતુ છે. આ ઉપરાંત તેનું તંદુરસ્તીની દ્રષ્ટીએ મહત્વ છે.